OpenLLM-France/wikimedia huggingface dataset:
# Siehe, eine Jungfrau ist schwanger, BWV Anh. 199

Siehe, eine Jungfrau ist schwanger, BWV Anh. 199 (Heus aquí que la verge concebrà) és una cantata perduda de Bach, per a la festa de l'Anunciació, estrenada a Leipzig, probablement el 25 de març de 1724. El text, d'autor desconegut, conté sis números: dues àries, un recitatiu i tres cors. La música s'ha perdut.

## Referències

* ↑ “The Cantatas of J. S. Bach”. Oxford University Press, Oxford, 2005. Pàg. 666

## Bibliografia

* Alfred Dürr. “The Cantatas of J. S. Bach”. Oxford University Press, Oxford, 2005.

## Enllaços externs

* Bach Cantatas Website
# Bull Run (Virgínia)

Bull Run és una concentració de població designada pel cens dels Estats Units a l'estat de Virgínia. Segons el cens del 2000 tenia 11.337 habitants.

## Demografia

Segons el cens del 2000, Bull Run tenia 11.337 habitants, 4.728 habitatges, i 2.709 famílies. La densitat de població era de 1.633,3 habitants per km².
Dels 4.728 habitatges en un 34,5% hi vivien nens de menys de 18 anys, en un 36,3% hi vivien parelles casades, en un 16% dones solteres, i en un 42,7% no eren unitats familiars. En el 32% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,03.
Per edats la població es repartia de la següent manera: un 26,5% tenia menys de 18 anys, un 12,4% entre 18 i 24, un 44,1% entre 25 i 44, un 12,9% de 45 a 60 i un 4% 65 anys o més.
L'edat mediana era de 29 anys. Per cada 100 dones de 18 o més anys hi havia 93,3 homes.
La renda mediana per habitatge era de 49.519 $ i la renda mediana per família de 55.355 $. Els homes tenien una renda mediana de 38.216 $ mentre que les dones 33.450 $. La renda per capita de la població era de 22.384 $. Entorn del 8,5% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bull Run». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bull Run». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Buchsgau

El landgraviat de Buchsgau fou un territori feudal de Suïssa els límits del qual només són coneguts per una descripció del 1428 que el situa entre el Cantó del Jura i l'Aar des del Siggern prop de Flumenthal, a Erlinsbach (batllies de Gösgen, Bechburg i Falkenstein a Soleure i batllia de Bipp a Berna)
El 1040 s'esmenta "in comitatu Buxcouue" i el 1080 el "comitatus nomine Härichingen [Härkingen] in pago Buhsgowe"; això mostra que el Buchsgau era un terme geogràfic format per diverses jurisdiccions menors amb drets comtals; l'alta justícia i els drets de regalia pertanyien a un landgravi que no s'esmenta fins al segle xiv quan el landgraviat havia estat concedit en feu pel bisbat de Basilea als comtes de Froburg, de Neuchatel-Nidau, de Kyburg i de Thierstein. Aquestos darrers van heretar una part el 1376 per matrimoni i es van extingir el 1418 passant als senyors de Falkenstein. Les ciutats de Berna i Soleure van comprar el drets dels Falkestein i altres i van dominar el landgraviat com territori comú de les dues, fins al 1463 que es van repartir els territoris: la part superior més amunt d'Olten amb Bipp, fou per Berna, i la resta, o sigui la part inferior, per Soleure (amb les valls de Balsthal i de Gulden i el castell de Neu-Bechburg).

## Referències

* Història
# Tabia (Azilal)

Tabia (en àrab تابية, Tābiyya; en amazic ⵜⴰⴱⵢⴰ) és una comuna rural de la província d'Azilal, a la regió de Béni Mellal-Khénifra, al Marroc. Segons el cens de 2014 tenia una població total de 7.849 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Telmatoscopus flavicollis

Telmatoscopus flavicollis és una espècie d'insecte dípter pertanyent a la família dels psicòdids que es troba a Àsia: Sri Lanka.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Brunetti, E., 1911. New Oriental Nemocera. Rec. Indian Mus. Vol. 4: 259-316.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Zaretxni (Novopokrovski)

* Per a altres significats, vegeu «Zaretxni».
Zaretxni - Заречный (rus) és un possiólok del krai de Krasnodar, a Rússia. Es troba a la vora esquerra del riu Korsun. És a 15 km al sud de Novopokróvskaia i a 154 km al nord-est de Krasnodar.
Pertany al possiólok de Novopokrovski.
# Ain Cheggag

Ain Cheggag (en àrab عين الشكاك, ʿAyn ax-Xuggāg; en amazic ⵄⵉⵏ ⵛⴳⴰⴳ) és una comuna rural de la província de Sufruy, a la regió de Fes-Meknès, al Marroc. Segons el cens de 2014 tenia una població total de 20.456 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Sisinna

Sisinna era un rei de Capadòcia.
Segons Appià era fill de Glafira i va rebre el regne de Capadòcia de mans de Marc Antoni. Altres escriptors l'esmenten amb el nom d'Arquelau que probablement era el nom de regnat que va agafar. Segurament és el mateix que Arquelau de Capadòcia.

## Referències

* ↑ Smith, William (ed.). «Sisinna». A Dictionary of Greek and Roman biography and mythology. [Consulta: 29 abril 2021].
# Cadell Ddyrnllwg

Cadell Ddyrnllwg va ser un rei de Powys que visqué al segle v. Era fill de Cadeyern Fendigaid i sembla que morí jove.
Es creu que va ser segrestat del seu pare per pirates irlandesos en el caos posterior a la insurrecció saxona del sud de Gran Bretanya. S'amagà entre els pagesos de Powys i esdevingué servent del cabdill irlandès, Benlli, amb l'esperança de recuperar els seus drets legítims. La seva oportunitat sorgí quan sant Germà retornà per segona vegada a combatre l'heretgia pelagiana. Viatjant pels Midlands, el Sant tingué notícia d'una fortalesa irlandesa pagana i, amb molts dels seus seguidors, assetjà la capital de Powys. Cadell els acollí en la seva modesta residència als afores de la ciutat. Germà tingué una premonició ominosa i recomanà a Cadell Ddyrnllwg que tragués la seva família de dintre la fortificació i, a la mateixa nit, el palau reial fou colpit per un llamp que calà foc a la població entera.
El jove Cadell fou restaurat al tron. És desconegut el lloc on la capital era en aquell moment, encara que les restes arqueològiques indiquen que es podria tractar de Caer Guricon (a Wroxeter, al Shropshire). La ciutat romangué ocupada fins a mitjan segle sisè, i s'hi ha trobat una llosa memorial gravada amb el seu nom irlandès, Cunorix.
El significat del malnom de Cadell, Ddyrnllwg, ha portat controvèrsia. En general es considera que significa Ma Negra, però alguns autors moderns suggereixen Puny brillant.
# Bulle (Friburg)

Bulle és un municipi suís del cantó de Friburg, cap del districte de la Gruyère. Es tracta de la segona ciutat més gran del cantó.
Al municipi hi va néixer l'alpinista Erhard Loretan.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Tabi (Angola)

Tabi és una comuna d'Angola que forma part del municipi d'Ambriz dins la província de Bengo.

## Referències

* ↑ «Mapa de comunes del Municipi d'Ambriz». Arxivat de l'original el 2017-03-23. [Consulta: 22 març 2017].
# Telmatoscopus ellisi

Telmatoscopus ellisi és una espècie d'insecte dípter pertanyent a la família dels psicòdids que es troba a Europa: Anglaterra.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Withers, P., 1987. Telmatoscopus ellisi, a further new species of moth fly (Diptera, Psychodidae) from Norfolk.
* 1 2 Catalogue of Life (anglès)
* ↑ uBio (anglès)
* ↑ List of UK diptera Arxivat 2012-08-08 a Wayback Machine. (anglès)
* ↑ Global Species (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Alfie Solomons

Alfie Solomons és un personatge fictici interpretat per el actor anglés Tom Hardy en el drama criminal britànic Peaky Blinders.
És el líder d'una colla jueva amb seu en Camden Town i va ser presentat en la temporada 2. El personatge ha tingut un impacte cultural massiu i ha rebut elogis de la crítica.

## Càsting i antecedents

Els detalls exactes del procés de càsting no s'han revelat, però el personatge de Alfie Solomons no es va dissenyar amb Tom Hardy en ment inicialment.
El personatge està basat en fets reals; un gánster jueu anomenat Alfred Solomon.
L'escriptor de Peaky Blinders Steven Knight va afirmar que "ho hem retratat com a divertit però amb un caràcter avantguardista. Les bandes jueves del East End haurien estat igualment famoses, però per alguna raó la història sembla haver recordat a Alfie Solomons. No sé per què. Potser, va ser processat amb més freqüència ". En la sèrie, Solomons és el líder d'una banda jueva amb seu en Camden Town i dirigeix una destil·leria il·legal.

## Recepció de la crítica

Medium descriu al personatge de Alfie Solomons com 'El personatge que més roba escenes de tots els temps', comentant que "Mai he entès si Alfie estava destinat a ser un vilà o una pel·lícula còmica o una combinació de tots dos, però mai he estimava més cada segon del temps que algú pansa enfront de la pantalla".
Tom French, que escriu per ''Donin of Geek'', elogia el debut del personatge i escriu que complementa bé als altres, "Solomons és immediatament atractiu, es mostra excèntric, sàdic i danyat alhora. L'actuació evoca elements dels rols de Hardy del passat, i el personatge encaixa perfectament al món de Peaky Blinders".
Un article en The Independent va elogiar a Tom Hardy, dient que "Tom Hardy té un valor tan bo al programa, ja que ha creat un dels seus personatges amb sentiments més autèntics malgrat estar amb prou feines en ell".

## Referències

* ↑ Watson, Fay «Tom Hardy Peaky Blinders audition: How did Alfie Solomons star land role?». , 27-08-2020 [Consulta: 2 octubre 2020].
* ↑ Reynolds, Leda «Real life 'Peaky Blinders' gangster was so scared he BEGGED for police help». , 28-05-2016 [Consulta: 10 octubre 2020].
* ↑ Round, Simon «Alfie Solomons, a gangster who reached his peak». , 30-10-2014 [Consulta: 2 octubre 2020].
* ↑ Slater, Jack «Who is Alfie Solomons as played by Tom Hardy in Peaky Blinders and what happened to him at the end of season four?». , 22-09-2019 [Consulta: 2 octubre 2020].
* ↑ . Arxivat 2020-10-13 a Wayback Machine.
* ↑ Hooton, Christopher «Peaky Blinders season 4 episode 4 review: Tom Hardy's Alfie Solomons returns and Tommy Shelby is a craft gin distiller now». , 6 December 2017 [Consulta: 10 octubre 2020].
# Campana Partida

Campana Partida, o més pròpiament, la partida de la Campana, és una partida rural del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori de l'antic poble del Mas de Vilanova, o Vilanoveta.
Està situada al sud de Pessonada i al nord-oest del Mas de Vilanova, molt a prop d'aquest antic poble, a migdia del Serrat Gros i de la partida d'Obés, a ponent dels Campassos, al sud-est de Viars i a llevant dels Noguers de Santa.
Consta de 3,2050 hectàrees de conreus de secà, ametllers, zones de bosquina i de matolls.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 11 juliol 2010].

## Enllaços externs

* Institut Cartogràfic de Catalunya
# Bòtia

La Bòtia o Botiea (grec antic: Βοττία, Βοττιαία) era un districte de Macedònia incorporat al segle iv aC, segons Heròdot i Tucídides, i abans un regne independent poblat pels botieus, segons Plini el Vell. El districte abraçava les regions entre el riu Haliacmó i l'Àxios, i era al sud d'Emàtia.

## Referències

* ↑ Lempriere, J. A dictionary of all the principal names and terms relating to the geography, topography, history, literature and mythology of antiquity and of the ancients, with a chronological table. Nova York: W. E Dean, 1851, p. 56.
# Tabidia

Tabidia és un gènere d'arnes de la família Crambidae descrit per Pieter Cornelius Tobias Snellen el 1880.

## Taxonomia

* Tabidia aculealis (Walker, 1866)
* Tabidia candidalis (Warren, 1896)
* Tabidia craterodes Meyrick, 1894
* Tabidia flexulalis Snellen, 1899
* Tabidia fuscifusalis Hampson, 1917
* Tabidia inconsequens (Warren, 1896)
* Tabidia insanalis Snellen, 1879 (Borneo, Cèlebes, Papua Nova Guinea)
* Tabidia obvia Du & Li, 2014
* Tabidia nacoleialis Hampson, 1912
* Tabidia strigiferalis Hampson, 1900
* Tabidia truncatalis Hampson, 1899 (Nova Guinea)

## Referències

* ↑ «GlobIZ search». [Consulta: 30 desembre 2018].
* ↑ Nuss, M. «GlobIZ search», 2003–2017. [Consulta: 28 febrer 2018].

## Bibliografia

* Savela, Markku. «Tabidia Snellen, 1880». [Consulta: 28 febrer 2018].
# Theodor Wagner

Theodor Wagner (Viena, 6 d'agost de 1927 - Viena, 21 de gener de 2020), conegut com a "Turl", va ser un futbolista austríac actiu durant la dècada de 1950.
Amb la selecció d'Àustria debutà el novembre de 1946 en un partit amistós davant Suïssa. Integrà la selecció que participà en el Mundial de 1954 a Suïssa, on marcà un hat-trick en el partit davant Suïssa que finalitzà 7 a 5.
En total jugà 46 partits i marcà 22 gols. El seu darrer partit fou el març de 1957 davant Alemanya Occidental.
Pel que fa a clubs, la major part de la seva carrera la visqué als clubs SC Wacker Wien i SVS Linz.

## Referències

* ↑ Record at FIFA Tournaments Arxivat 2011-12-20 a Wayback Machine. - FIFA
* ↑ Appearances for Austrian National Team - RSSSF

## Enllaços externs

* Perfil a National Football Teams
# Xàrbel Makhluf

Xàrbel Makhluf (àrab: شربل مخلوف, Xarbil Maẖlūf; francès: Charbel Makhlouf) (Bekaa Kafra, 8 de maig de 1828 - Annaya, 24 de desembre de 1898) va ser un religiós catòlic de ritu maronita libanès. És venerat com a sant a les esglésies catòliques. El seu nom secular era Yússuf Antun Makhluf (àrab: يوسف أنطون مخلوف, Yūsuf Anṭūn Maẖlūf, equivalent a ‘Josep Anton Makhluf’).

## Biografia

Nascut en una família pobre de ritu maronita i orfe de pare a l'edat de tres anys, fou educat pel seu oncle. Als 23 anys va entrar al monestir maronita de Sant Maró, a Annaya, on va viure fins a la mort.
Va fer els vots solemnes el 1853 i fou ordenat sacerdot el 1859, el 23 de juliol, a la seu patriarcal de Bkerke per la imposició de les mans de Monsenyor Yusef El-maridar. El seu primer contacte amb el món monàstic fou el 1851, quan viatjà a la localitat de Mayfouq i ingressà a l'edat de vint anys com a novici en el monestir maronita de la localitat, rebent-hi el nom de frare Xàrbel. Va ésser també a Kfifane, on va rebre instrucció del seu confessor Sant Nemtalah El Hardini. Xàrbel destacà pel seu amor a Crist i la seva de pregària, dejuni i penitència. Tingué fama com a predicador i se li atribuïen guariments i miracles, fins i tot després d'haver mort. De fet, no va fer més que posar en pràctica el que havia après del seu mestre espiritual i professor de teologia, Nemtala El Hardini quan li va dir: "Ésser sacerdot, fill meu, és ésser un altre Crist; per arribar a ser-ho només hi ha un camí: el del Calvari! Compromet-te sense decaïment: Ell t'ajudarà ".
Xàrbel Mahkluf vivia en una gran ascesi, era devot del Santíssim Sagrament i admirat pels companys. Després d'uns anys de vida comunitària va decidir viure els darrers anys de la seva vida pobrament com un ermità, en soledat. Morí al monestir maronita d'Annaya, la nit de Nadal de desembre de 1898.
A la seva tomba se'n conserva el cos incorrupte; es diu que n'emana un líquid aquós de sang, similar a l'emanació miraculosa de sang liquada o liqüefacció de Sant Gener de Nàpols, de sant Nicolau de Tolentino o de Sant Pantaleó.
Fou beatificat el 1965 i canonitzat el 1977, esdevenint el primer sant canonitzat del Líban.

## Referències

* 1 2 Brufau, Eduard «Sant Xarbel Makholouf». Catalunya Cristiana, 1.817, 20-07-2014, pàg. 15 [Consulta: 5 setembre 2014].

## Enllaços externs

* Sant Charbel, vida i miracles
* Fundació Sant Charbel
* Charbel.org
* Monestir Sant Charbel Arxivat 2009-02-07 a Wayback Machine.
* Sant Charbel Imatges, història i oració Arxivat 2014-12-21 a Wayback Machine.
# Ana Teresa Diego

Ana Teresa Diego (Bahía Blanca, 5 de novembre de 1954 - 1976) va ser una estudiant argentina d'astronomia desapareguda per la força per la dictadura militar de l'Argentina durant la Guerra Bruta el 30 de setembre de 1976. L'asteroide 11441 Anadiego porta ara el seu nom.
Es va graduar a l'Observatori Astronòmic de La Plata com a estudiant als anys 70. El 1975 va morir el seu pare, un matemàtic que treballava a la Universidad Nacional del Sur, a qui els militants recordaven com "un dels primers professors en els quals podia confiar el moviment estudiantil de Bahia". La seva mare, Zaida Franz, va ser membre fundadora de les mares de la plaça de maig i va participar en les primeres reunions de familiars a Bahía Blanca dels desapareguts i les primeres Marxes de les mares del moviment a La Plata.
En el discurs inaugural del seu segon mandat, la presidenta argentina Cristina Fernández de Kirchner va recordar Diego i la va relacionar amb una fotografia de la detenció del futur president brasiler, Dilma Rousseff, dient: "Avui Dilma ocupa la presidència d'un dels països més importants del món, potser aquesta jove Ana Teresa Diego podria haver estat asseguda al mateix lloc que jo ".
Ana Teresa va ser segrestada i assassinada de manera resumida per la Junta Militar de l'Argentina a la zona del Bosc de la Plata per la seva pertinença a la Federación Juvenil Comunista. Mentre Teresa sortia de les instal·lacions de la Federació de Joventuts Comunistes a la zona El Bosque de La Plata al migdia, el 30 de setembre de 1976, va ser atacada i segrestada per una banda d'homes que va sortir de dos Fiats sense matrícula. Abans de ser col·locada en un dels dos cotxes, va cridar el seu nom per a que fossin testimonis de l'agressió i els seus agressors van assaltar el seu apartament. En dues ocasions, Teresa va ser vista detinguda al Pozo de Arana i la Brigada de Quilmes, ambdues instal·lacions controlades per Ramón Juan Alberto Camps.

## Referències

* ↑ Rey, Debora «Asteroid named for 'disappeared' Argentine student». Associated Press, 23-12-2011 [Consulta: 3 març 2021].
* ↑ Martín De Ambrosio. «Anadiego y la historia de la desaparecida que citó CFK» (en castellà). Perfil.com, 12-10-2011. Arxivat de l'original el 30 desembre 2012. [Consulta: 3 març 2021].
* 1 2 Diego Martínez. «Es como que está otra vez en la familia» (en castellà), 13-04-2012. [Consulta: 3 març 2021].
* 1 2 «Comían mientras yo recibía el tormento» (en castellà). El Pais, 07-02-2012. [Consulta: 3 març 2021].
* ↑ «Quién es Ana Teresa Diego, la estudiante desaparecida mencionada por Cristina» (en castellà). LA NACION, 10-12-2011. Arxivat de l'original el 7 de gener 2012. [Consulta: 3 març 2021].
# Sistema d'informació radiològica

Un sistema d'informació radiològica (RIS) és una aplicació informàtica utilitzada per departaments de radiologia per emmagatzemar, manipular i distribuir informació radiològica dels pacients, incloent imatges. El sistema incorpora les dades demogràfiques dels pacients, l'agenda d'intervencions del departament, informes de resultats i vincles amb les imatges relacionades. Un RIS complementa un sistema d'informació hospitalària (HIS) i és crucial en el funcionament eficient en la pràctica de radiologia.

## Funcionalitats fonamentals

Els sistemes d'informació radiològica acostumen a tenir característiques següents:
* Registre i citació de pacients
* Gestió de la llista de pacients
* Interacció amb els dispositius d'adquisició d'imatge radiològica mitjançant la llista de treball (worklist)
* Gestió del flux de treball del departament de radiologia
* Escaneig de peticions d'exploració
* Entrada de resultats, mitjançant un editor/generador d'informes
* Impressió de resultats
* Lliurament de resultats per mitjans telemàtics tradicionals (correu electrònic, fax)
* Seguiment de l'activitat (recursos implicats: personal, temps, medicaments, materials, incidències...)
* Gestió dels dispositius d'adquisició d'imatge i materials

## Altres funcionalitats

* Integració amb l'arxiu d'imatge mèdica (PACS), via protocol DICOM
* Integració amb el sistema d'informació hospitalària (HIS), via estàndard HL7
* Facturació
* Altres

## Referències

* ↑ Haux, Reinhold; Winter, Alfred; Ammenwerth, Elske; Brigl, Birgit. Strategic Information Management in Hospitals (en anglès). Springer-Verlag, 2004. ISBN 0-387-40356-6.
* ↑ McEnery, Kevin W. «IT Reference Guide for the Practicing Radiologist: Radiology Information Systems and Electronic Medical Records». American College of Radiology, 2013. Arxivat de l'original el 2015-07-14. [Consulta: 20 juliol 2016].

## Enllaços externs

* IHE España Arxivat 2011-07-19 a Wayback Machine.
# Werentzhouse

Werentzhouse (en alsacià Werenzhüse) és un municipi francès, situat a la regió del Gran Est, al departament de l'Alt Rin. L'any 2005 tenia 573 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 354 | 357 | 401 | 421 | 462 | 555 |

## Administració

Llista d'alcaldes :
| Període | Identitat | Partit |
| 2001- | Yvette Haas | |
# Cal Paco

Cal Paco és una obra de les Borges Blanques (Garrigues) inclosa a l'Inventari del Patrimoni Arquitectònic de Catalunya.

## Descripció

Edifici de gust arquitectònic clarament classicista, usat com a propaganda del poder econòmic i la posició social elevada dels seus propietaris. És un gran casal que a més d'habitatge familiar, comprenia magatzems, molins d'oli i altres estances dedicades a l'ús agrícola i empresarial.
L'habitació pròpiament dita és un espai quadrat, flanquejat per dues torres a la façana principal. Disposa de planta baixa i pis, existint un segon forjat a les torres. Formalment la planta baixa és tot un sòcol de pedra amb caneló, que deixa veure una simetria de forats remarcant-se la portada, a banda i banda, per dues pilastres estriades sobre sòcol, purament ornamentals. Es respecta la simetita al primer pis, i hi apareixen elements tant clàssics com els frontons i les mènsules, en forma de fulla d'acant. Grans balustres de pedra tornejada complementen la decoració. Al pis superior de les torres, hi ha amplis finestrals semicirculars sobre un sòcol motllurat.

## Història

Se sap que durant la guerra civil (1936- 1939) la caserna general estava instal·lada a cal Paco i els soldats s'allotjaven als magatzems, pallisses i molins d'oli.

## Referències

* 1 2 3 «Cal Paco». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 1r setembre 2015].
# Tania Doris

Dolores Cano Barón (València, 1952), coneguda amb el nom artístic de Tania Doris, és una vedet de revista, descoberta per l'empresari Matias Colsada (va ser ell qui li posà el nom artístic) i cap de cartell del teatre Apol·lo de Barcelona, durant més de vint anys.

## Trajectòria professional
### vedet

* 1969. ¡Esta noche...sí! Teatre Apol·lo, Barcelona.
* 1970. Una rubia peligrosa. Teatre Apol·lo, Barcelona.
* 1972. Venus de fuego. Teatre Apol·lo, de Barcelona.
* 1974. Yo soy la tentación. Teatre Apol·lo, de Barcelona.
* 1979. Seductora. Teatre Apol·lo, de Barcelona.
* 1980. La dulce viuda. Teatre Apol·lo, Barcelona.
* 1984. Deseada. Teatre Apol·lo, Barcelona.
* 1993. Taxi, al Apolo. Teatre Apol·lo, Barcelona.

### cinema

* 1984. Las alegres chicas de Colsada. Director: Rafael Gil